laion/Wikipedia-Exotic huggingface dataset:
כיכר מיכאל'ס

כיכר מיכאל'ס היא כיכר עירונית במרכז תל אביב. היא קרויה על שם שלמה מיכאלס (קרי: מיכוֹאֶלס), שחקן תיאטרון יידיש ומנהיג תרבותי של יהודי ברית המועצות ומנרצחי סטלין. הכיכר נמצאת בקצה המערבי של שדרות בן ציון, במפגש הרחובות המלך ג'ורג' ובוגרשוב. הכיכר מהווה מפרק עירוני חשוב במרכז העיר, שכן היא נקודת האמצע של מספר כיכרות נוספות: כיכר מסריק וכיכר מגן-דוד שלאורך רחוב המלך ג'ורג', כיכר הבימה ממזרח וכיכר לונדון ממערב, הנמצאת בקצה רחוב בוגרשוב. רחוב בוגרשוב מקשר בין כיכר מיכאל'ס לחוף הים. הכיכר מפוצלת לשתי רחבות המופרדות על ידי השדרה, וחללה מוגדר היטב על ידי חזיתות הבניינים. ברחבה הצפונית מצוי בניין, בית המפלגה הפרוגרסיבית, שבתוכה שכן קולנוע מקסים הישן, אותו תכננו האדריכלים-מהנדסים "י. רפופורט ד"ר א. גליברמן צ. פרנקל, ובו שוכנת כיום חנות האוזן השלישית. כמו כן מוצבת בה אנדרטה צנועה לזכר מעל מאה החללים שנפלו בהפצצת חיל האוויר האיטלקי על תל אביב בזמן מלחמת העולם השנייה. רוב הפגיעות מהפצצות אלו היו באזור זה. את הבניין הצפון-מזרחי של הכיכר תכננו דב ורם כרמי והוא נועד להיות בעל חזית מסחרית, אך התוכנית לא יצאה אל הפועל וקומת הקרקע שימשה כחניון עד שלהי שנות ה-2010. החל מיולי 1934 נקראה הכיכר "כיכר המייסדים", אך בשנת 1942 הוסב שמה, כשהוחלט להרוס את בית הוועד בשדרות רוטשילד ולקרוא לאותו מקטע בשדרה בשם זהה לשם הכיכר (בשנת 1949 הוצבה שם האנדרטה למייסדי העיר תל אביב). "לא נשכח: היום בו איטליה הפציצה את ת"א" - העיר הלבנה מציינת 80 שנה להפצצה של חיל האוויר הפשיסטי, במהלכה נפגע מרכז העיר ונהרגו יותר ממאה בני אדם, כמעט כולם אזרחים ישראל היום, נטע בר, 9 בספטמבר 2020
אשטה מאנגלה

אשטה מאנגלה (בסנסקריט: "אשטה" = "שמונה"; "מאנגאלה" = "מבשר טובות") הם שמונה סימנים מבשרי הטוב בתרבויות שונות בדרום ומרכז אסיה. הסימנים מלמדים כלים ומכוונים לאיכויות המוח והתודעה. שמונת הסימנים הם: שאנקאה או הקונכייה הלבנה הפונה ימינה הקשר הבלתי נגמר הדג המוזהב כרזת הניצחון פרח הלוטוס הפרסטול היקר או צ'אטרה אגרטל האוצר גלגל החוק בודהיסטים טיבטים משתמשים בערכם של שמונת הסימנים במשק הבית ובאמנות הציבורית. כמה פרשנויות שכיחות ניתנות עם כל סימן, למרות שמורים שונים יתנו פרשנויות אחרות: מדיה וקבצים בנושא אשטה מאנגלה בוויקישיתוף ערך זה הוא קצרמר בנושא דת. אתם מוזמנים לתרום לוויקיפדיה ולהרחיב אותו.
שליו

שליו (שם מדעי: Coturnix; בכתיב עם ניקוד: שְׂלָו; בריבוי: שַׂלְוִים) הוא סוג של עוף ממשפחת הפסיוניים. שלווים הם עופות קטנים יחסית לבני סדרת התרנגולאים עם נוצות מוסוות, בשחור-אפור. גופם עגלגל ומקורם קצר. השלווים נחשבים למעופפים חלשים ונפוצים באזורים פתוחים, בעיקר בערבות עשב ואזורים יבשים כולל מדבריות. השלווים נפוצים באירופה, אסיה, אפריקה ואוסטרליה. בעבר היו גם מינים שחיו באיים הקנריים ובניו זילנד אך הם נכחדו. מזונם העיקרי הוא זרעים שונים. השליו מגודל לעיתים כחיית מחמד, או כחיית משק לצורך שחיטה ואכילה. בישראל מצויים שלווים מקומיים במספר מצומצם המקננים בדרום הארץ, והשליו הנודד ממין אירו אסייתי החולף בנדידת הסתיו אל מדבריות מצרים. "וְרוּחַ נָסַע מֵאֵת ה', וַיָּגָז שַׂלְוִים מִן-הַיָּם, וַיִּטֹּשׁ עַל-הַמַּחֲנֶה כְּדֶרֶךְ יוֹם כֹּה וּכְדֶרֶךְ יוֹם כֹּה, סְבִיבוֹת הַמַּחֲנֶה וּכְאַמָּתַיִם, עַל-פְּנֵי הָאָרֶץ.וַיָּקָם הָעָם כָּל-הַיּוֹם הַהוּא וְכָל-הַלַּיְלָה וְכֹל יוֹם הַמָּחֳרָת, וַיַּאַסְפוּ אֶת-הַשְּׂלָו הַמַּמְעִיט, אָסַף עֲשָׂרָה חֳמָרִים; וַיִּשְׁטְחוּ לָהֶם שָׁטוֹחַ, סְבִיבוֹת הַמַּחֲנֶה" — ספר במדבר, פרק י"א, פסוק ל"א. השליו המקראי שניתן לעם ישראל במדבר (ספר שמות, פרק ט"ז, פסוק י"ג; ספר במדבר, פרק י"א, פסוקים ל"א–ל"ג) מזוהה ללא ספק עם העוף הידוע בשם זה בימינו. השליו הוא עוף טהור וישנה עליו מסורת כשרות ברבות מקהילות ישראל: יהודי ליבורנו ופירנצה, איטליה, לונדון, פריז, פולין, תוניס, אלג'יריה, ספרד, תימן וארץ ישראל. שליו כחול (Coturnix adansonii) שליו סיני (Coturnix chinensis) שליו שחור-חזה (Coturnix coromandelica) שליו נודד (Coturnix coturnix) שליו ליצן (Coturnix delegorguei) שליו יפני (Coturnix japonica) שליו ניו זילנדי (Coturnix novaezelandiae) - נכחד שליו זיפני (Coturnix pectoralis) שליו חום (Coturnix ypsilophora) שליו האיים הקנריים (Coturnix gomerae) - נכחד שַׂלווים שליו, באתר ITIS (באנגלית) שליו, באתר NCBI (באנגלית) שליו, באתר GBIF (באנגלית) פישר, נעה (2022-04-15). "מראם ועד עטלף: בעלי חיים שהוזכרו בתנ"ך". Ynet. נבדק ב-2022-04-15. זהר עמר, מסורת העוף, תל אביב, התשס"ד, עמ' 102-88. ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
הקשר הבלתי נגמר

הקשר הבלתי נגמר (בסנסקריט: श्रीवत्स,‏ Śrīvatsa; בטיבטית: Dpal be'u) הוא אחד מהאשטה מאנגלה. סימן עתיק זה מייצג את אריג הדרך הרוחנית, זרימת זמן ותנועה בתוך הנצח. משמעות הסימן היא שכל הקיום מקושר על ידי זמן ושינוי, אך בסופו של דבר נח בשלווה עם הבודהה השמימי והנצחי. מהסימן נגזרים פירושים אחרים כגון: ההתמכרות והסלידה מובילים לאשליה, שהיא הגורם המתמשך לכל הסבל. הפתל הפנימי בין חוכמה ותשוקה. מייצג את התלות ההדדית בין הדוקטרינה הדתית (מכלול השקפות) לענייני החילוניות. האיחוד בשלמות של חוכמה ושיטה. ההצמדות הבלתי נפרדת לריקנות והיווצרות מותנית. בזמן ההארה: האיחוד בין חוכמה לחמלה גדולה. מאחר שלקשר אין סוף ואין התחלה, הוא מסמן את חוכמתו האינסופית של הבודהה, ואת נושא הגמול השמימי (קארמה) של הבודהיסט. מדיה וקבצים בנושא הקשר הבלתי נגמר בוויקישיתוף The Endless Knot (אורכב 06.02.2015 בארכיון Wayback Machine), Religion Facts
יחזקאל קזז

יחזקאל קזז (1929–1979) היה ראש המועצה המקומית אור יהודה בשנים 1969–1974. יחזקאל קזז נולד בבגדאד, עיראק. הוא היה נינו של הרב משה שמאש, שכיהן בתחילת המאה ה-20 כ"חכם באשי", הרב הראשי ליהדות עיראק. בנעוריו היה פעיל בתנועה הציונית בעירו, ובשנת 1948 אף נאסר בשל פעילותו זו. במבצע עזרא ונחמיה (אפריל 1950 - ינואר 1952) היה קזז אחד מאנשי הקשר שדאג לעלייתם של שאר היהודים, ולכן עלה לארץ רק בשלביו האחרונים של המבצע, ב-1951. עם עלייתו ארצה החל קזז בפעילותו הציבורית. הוא השתכן עם הוריו במעברת כפר עאנה, מצא עבודה זמנית בבית קברות באזור, ובמקביל החל לעבוד בתור פקיד בלשכת העבודה. קזז היה מקורב למרדכי בן-פורת, ובראשית שנות ה-60 של המאה ה-20 מונה למזכיר מועצת אור יהודה. באמצע שנת 1965 פרש מרדכי בן-פורת ממפא"י ועבר לרפ"י וקזז עבר איתו. בבחירות למועצת אור יהודה שנערכו בנובמבר 1965 נבחר קזז למועצה מטעם רפ"י והיה לסגן ראש מועצה בשכר, תחת הנהגתו של ראש המועצה מרדכי בן-פורת. בעקבות ביקור שערך בגרמניה בשנת 1966 נכרתה ברית ערים תאומות בין אור יהודה לשרלוטנבורג. הברית כללה חילופי משלחות ספורט בין היישובים ותרומת מתקני ספורט לאור יהודה. זו הייתה ברית הערים התאומות הראשונה שנכרתה בין יישוב ישראלי לעיר בגרמניה. בשנת 1968 קזז כיהן כיו"ר אגודת בית הכנסת המרכזי לעולי בבל באור יהודה. במאי 1969 התפטר מרדכי בן-פורת מראשות המועצה והעביר את התפקיד לידי קזז, אשר הגיע לבחירות בנובמבר 1969 כראש מועצה מכהן. בבחירות אלו קיבל המערך 5 מנדטים, גח"ל - 3 מנדטים, ומנדט אחד לכל אחת מהרשימות ל"ע, מפד"ל ו"נאמני הציבור" (רשימה של מפ"ם). התוצאות איפשרו לקזז להקים קואליציה בראשותו עם מפ"ם. הבחירות ב-1974 נערכו פעמיים, לאחר שבבחירות שנערכו במועד הרגיל התגלו אי-סדרים שגרמו לפסילתן. בבחירות הראשונות קיבל המערך (בראשות קזז) 5 מנדטים, נאמני הציבור באור יהודה (בראשות מנשה יצחקי) 2 מנדטים, חרות ליברלים 2 מנדטים, והרשימות "למען אור יהודה" והמפד"ל - מנדט אחד. בבחירות החוזרות איבדה סיעת המערך מכוחה וקיבלה רק 3 מנדטים. היא איבדה מנדט אחד ל"נאמני הציבור" ומנדט אחד לרשימת אור יהודה שלנו של יצחק בוכובזה. בעקבות זאת לא הצליח קזז להרכיב קואליציה וראשות המועצה עברה לידי יצחקי. בשנת 1968 נתגלה כי קזז חולה במחלת טרשת נפוצה. הוא נאבק במחלה זו במשך עשור, והחל משנת 1976 פרש מכל פעילות ציבורית. הוא נפטר בשנת 1979. על שמו נקרא רחוב באור יהודה. יחזקאל קזז, מס הכנסה וחסכון חובה - מכתבים למדור הכלכלי, דבר, 13 ביוני 1962 רפ"י כוננה קואליציה באור יהודה, דבר, 12 בנובמבר 1965 ערים בגרמניה מציעות ברית תאומות עם אור יהודה, דבר, 15 במרץ 1966 מכרז לבנית בית כנסת, דבר, 26 באוגוסט 1968 בן פורת התפטר מראשות מועצת אור יהודה, דבר, 26 במאי 1969 תוצאות ההצבעה לעיריות ולמועצות המקומיות - אור יהודה, דבר, 30 באוקטובר 1969 - אולם התוצאות אינן מדויקות והשתנו בהמשך עם תום ספירת הקולות הנהלה מצומצמת במועצת אור יהודה, דבר, 3 בנובמבר 1969 [1]
1970 במדע

רשימת אירועים מדעיים עיקריים שהתרחשו ב-1970. 11 בפברואר – יפן משגרת חללית - המדינה הרביעית לאחר ברית המועצות, ארצות הברית וצרפת 11 באפריל – שיגור אפולו 13 על ידי ארצות הברית 17 באפריל – שיגור ונרה 7 על ידי ברית המועצות 24 באפריל – סין משגרת חללית לחלל - המדינה החמישית 17 בנובמבר – רכב לונוחוד 1 נוחת על הירח 15 בדצמבר – נחיתה רכה של ונרה 7 על קרקעית של נוגה גילוי אנזים הגבלה של DNA על ידי המילטון או. סמית' ודניאל נתנס גילוי אנזים רוורס טרנסקריפטאז על ידי הווארד מרטין טמין ודייוויד בולטימור וילארד בויל וג'ורג' סמית', ממעבדות בל מפרסמים את עבודתם על חיישן אלקטרו-אופטי שנקרא CCD, שלב ראשון בפתוח הצילום הדיגיטלי פיתוח תוכנה GAUSSIAN - כלי חשוב בכימיה חישובית 1 בינואר – תחילת זמן יוניקס. ייצור שבב ראשון על ידי מח' אינטל. הוא היה בקיבולת 1 קילובייט תחילת שימוש בשפת תכנות פסקל חיזוי הקווארק קסום על ידי שלדון גלאשו כנס סולווה ה-15 – תכונות סימטריה של גרעינים פרס נובל פרס נובל לפיזיקה – האנס אלפוון, על עבודה יסודית וגילויים במגנטו-הידרודינמיקה, שנשאה פירות בתחומים שונים של פיזיקת הפלזמה; לואי נל, על עבודה יסודית וגילויים הנוגעים לאנטיפרומגנטיות ופרומגנטיות שהובילו ליישומים חשובים בפיזיקת מצב מוצק פרס נובל לכימיה – לואיס פדריקו ללואר על גילוי נוקליאוטידים סוכריים ותפקידם בביוסינתזה של פחמימנים פרס נובל לפיזיולוגיה ורפואה – סר ברנרד כץ, אולף פון אוילר, ג'וליוס אקסלרוד - על עבודתם בתחום מוליכים עצביים מדליית פילדס – אלן בייקר, הייסוקה הירונקה, סרגיי נוביקוב, ג'ון תומפסון פרס ישראל מדעי החברה – דן פטינקין רפואה – אנדרה דה-פריס פרס טיורינג – ג'יימס וילקנסון (James H. Wilkinson) 17 ביולי – אילון לינדנשטראוס, מתמטיקאי ישראלי זכה במדליית פילדס 3 בספטמבר – סטניסלב סמירנוב, מתמטיקאי רוסי זכה במדליית פילדס 5 בינואר – מקס בורן - מתמטיקאי ופיזיקאי יהודי-גרמני, חתן פרס נובל (נולד ב-1882) 17 בינואר – מריאטה בלאו, פיזיקאית אוסטרית (נולדה ב-1894) 1 באוגוסט – אוטו היינריך ורבורג - רופא וביוכימאי, יהודי - גרמני, אשר זכה בפרס נובל (נולד ב-1882) מדיה וקבצים בנושא 1970 במדע בוויקישיתוף
1972 במדע

רשימת אירועים מדעיים עיקריים שהתרחשו ב-1972. 5 בינואר – תחילת תוכנית מעבורת חלל בארצות הברית. 4 בפברואר – חללית מארינר 9 משדרת תמונות ממאדים. 2 במרץ – שיגור גשושית פיוניר 10 לכיוון צדק 16 באפריל – שיגור אפולו 16. 23 ביולי – שיגור חללית Landsat 1 - חללית לחקר כדור הארץ. פרסום A Blueprint for Survival הצהרה שנחתמה על ידי מדענים רבים בתחום. פרסום השערת גאיה על ידי ג'יימס לבלוק (James Ephraim Lovelock) סינתזה של ויטמין B12 על ידי רוברט וודוורד ואלברט אשנמוזר (Albert Eschenmoser). סטיבן ג'יי גולד וניילס אלדריג' פרסמו תיאורית "שיווי המשקל המקוטע" (Punctuated equilibrium) גילוי שמבנה ה-DNA של שימפנזה, גורילה ובן אדם זהים ב-99%. 1 בפברואר – תחילת ייצור מחשבון ראשון שכולל פונקציות מדעיות - HP-35. המצאת טומוגרפיה ממוחשבת על ידי גודפרי נ. האונספילד במעבדות EMI בבריטניה. ייצור קונסולת משחקים המחוברת לטלוויזיה על ידי חברת Magnavox 6 באפריל – הקמת חברת .Cray Inc לייצור מחשבי-על. החל משנה זו התחיל ייצור מחשבים מהדור הרביעי. הם מבוססים על טכנולוגיית VLSI. שחרור משחק מחשב פונג על ידי חברת אטארי. פיתוח שפת תכנות C במעבדות בל. פיתוח שפת תכנות SQL תחילת ייצור המוני של מחשבונים הנדסיים. תוך זמן קצר סרגל חישוב יצאה משימוש. תחילת ייצור מעבד 8008 חיבור בינלאומי ראשון לרשת ARPANET ביצוע הניסוי של רוזנהאן המצאת משאבת אינסולין גילוי ciclosporin, תרופה חיונית להצלחת השתלות איברים. פרס נובל פרס נובל לפיזיקה - ג'ון ברדין, לאון קופר, רוברט שריפר (John Robert Schrieffer), על הפיתוח המשותף של התאוריה של מוליכות על הקרויה תאוריית BSC. פרס נובל לכימיה - כריסטיאן אנפינסן, על עבודתו על ריבונוקלאז; סטנפורד מור, ויליאם סטיין, על תרומתם להבנה של הקשר בין המבנה הכימי לפעילות הקטליטית של מולקולת הריבונוקלאז. פרס נובל לפיזיולוגיה ורפואה - ג'רלד אדלמן, רודני ר. פורטר (Rodney Robert Porter) על גילוי המבנה הכימי של נוגדנים. פרס ישראל מדעי הרוח - דוד איילון מדעים מדויקים - דוד גינצבורג מדעי החיים - ליאו זקס פרס טיורינג – אדסחר דייקסטרה, על תרומתו לפיתוח ALGOL ותרומתו הכללית לאומנות התכנות ושפות תכנות 28 ביוני – נגו באו צ'או, מתמטיקאי וייטנאמי זכה במדליית פילדס. 1 באוקטובר – לואיס ליקי, פלאונטולוג בריטי (נולד ב-1903) 26 באוקטובר – איגור סיקורסקי, מתכנן מטוסים רוסי-אמריקאי (נולד ב-1889) 25 בנובמבר – אנרי קואנדה, ממציא, פיזיקאי, מהנדס אווירונאוטיקה וחלוץ בתחום חקר האווירודינמיקה ממוצא רומני (נולד ב- 1886) מדיה וקבצים בנושא 1972 במדע בוויקישיתוף ערך זה הוא קצרמר בנושא מדעים. אתם מוזמנים לתרום לוויקיפדיה ולהרחיב אותו.
קורא

קורא (שם מדעי: Ammoperdix), הוא סוג עוף קרקע מדברי ממשפחת הפסיוניים בסדרת התרנגולאים. קריאתו, מהירה וקצרה נשמעת ממרחק, לעיתים עוד בטרם הוא נראה, ומכאן קיבל את שמו. בסוג שני מינים: קורא מדברי Ammoperdix heyi. בישראל: יציב מצוי בהר הנגב, בהרי אילת ובמדבר יהודה. קורא אפור-גרון Ammoperdix griseogularis הקורא נזכר במקרא (שמואל א, כו כ) כדימוי לעוף שאינו נוהג ביושר ”קֹרֵ֤א דָגַר֙ וְלֹ֣א יָלָ֔ד עֹ֥שֶׂה עֹ֖שֶׁר” (ירמיהו יז יא). תצפיות הראו שלעיתים נקבה של קורא משתלטת על ביציה של נקבה אחרת הדוגרת בסמיכות לה. אולם גופה וכנפיה הקצרות אינו מסוגל לדגור כראוי על שתי מערכות הביצים, ולכן חלק מהביצים מתחמם בשמש, מתייבש ואינו בוקע. במשנה נזכר "קורא זכר" שלדעת ר' אליעזר חייב במצות שילוח הקן (חולין יב, ב). יש הסבורים שמדובר למעשה בחוגלה. הקורא הוא עוף טהור, ובתימן הייתה לו מסורת אכילה. קורא, באתר ITIS (באנגלית) קורא, באתר NCBI (באנגלית) קורא, באתר Animal Diversity Web (באנגלית) קורא, באתר GBIF (באנגלית) זהר עמר, מסורת העוף, תל אביב, תשס"ד. עמ' 239-241 ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
תצפית

את המילה תצפית חידש הבלשן יצחק אפשטיין. האם התכוונתם ל... תצפית (מדע) תצפית (מדעי החברה) – במדעי החברה: התבוננות סבילה יחסית בהתנהגות של קבוצת נחקרים תצפית משתתפת – שיטת מחקר במדעי החברה, בעיקר באנתרופולוגיה ובסוציולוגיה, במסגרתה החוקר נעשה שותף פעיל בקבוצה שאותה הוא חוקר שגיאות תצפית – קבוצה של כשלים לוגיים הקשורים בתצפיות לוויין תצפית – לוויין המשמש לתצפית על כדור הארץ מגדל תצפית נקודת תצפית – מצפה גבוה המשקיף לנוף. נקודת תצפית (ספרות) – בתורת הספרות: מערך הנורמות והידע של הדובר או של הדמות תצפית (צבא) תצפיתן – תפקיד הכרוך בזיהוי סכנות בראיה. תצפית (תוכנית טלוויזיה) – תוכנית של הטלוויזיה הממלכתית הישראלית שעסקה במדע פופולרי תצפית - סוכנות ידיעות – סוכנות ידיעות ישראלית דוד סמילנסקי, עם בני ארצי ועירי, הועד הצבורי להוצאת כתביו שח דוד סמילנסקי ומסדה, עמ' 127, 1958
זיז (מבנה)

זיז (או בלועזית קונזולה) הוא קורה המחוברת למבנה בצדה האחד בלבד. בהגדרה הרחבה יותר, כל מבנה או רכיב מבני הרתום בצדו האחד בלבד לקרקע או לשאר המבנה נחשב מבחינה סטטית לזיז, כדוגמת עמוד שחלקו העליון אינו מחובר לדבר. הזיז נחשב למסוים סטטית. לרוב, נבדלת קורה זיזית מקורה רגילה בכיוון מומנט הכפיפה אשר נוצר בסמכיהן. המומנט בקורה זיזית הוא שלילי לעומת מומנט חיובי הקיים לרוב בקורה רגילה בין שני סמכים. במקרה של עמוד, מגדילה היותו של הרכיב זיז את אורך הקריסה שלו ואת מומנט הכפיפה בבסיסו במקרה של כוחות אופקיים שונים. השיטות להתמודד עם האתגר ההנדסי שמהווה זיז הן רבות ומגוונות ועשויות להשתלב היטב גם בתכנון האדריכלי. מלבד הגדלת מומנט ההתמד של הקורה, ניתן לתמוך אלמנטים זיזיים כגון מרפסות או חלקי מבנה דומים במוטות אלכסוניים התומכים את קצה הקורה מלמטה על ידי לחיצה או מלמעלה על ידי מתיחה. בשימוש בבטון מזוין לדוגמה מחוזקת הקורה על ידי מוטות פלדה בחלקה העליון שתפקידם להתנגד למאמץ המתיחה הפועל בו. כדי להקטין את מומנט הכפיפה הנקודתי הפועל בבסיס הזיז ננקטות מספר פעולות אפשריות: ריתום חזק ומאסיבי יותר של החיבור - בהתאם לחומר וטכנולוגיית הבניין. הקטנת עובי הקורה הזיזית ככל שהיא רחוקה יותר מהחיבור. באופן זה קטן המשקל הנישא ומתקבלת צורה אופטימלית מבחינה מבנית ובעלת פוטנציאל אסתטי רב. פעמים רבות משווים שיטה זו לאופן בו בנויים זיזים בטבע, כדוגמת ענפים של עץ או גפיים. הפעלת משקל נגד מצדה השני של הקורה כמנוף. גשר פורת' הפועל כגשר מסבכים זיזי. בניית גשר בשיטה של שתי קורות זיזיות המאזנות אחת את השנייה תוך כדי הבנייה. מרפסת קונזולית יוצאת דופן ב"בית על האשד" מדיה וקבצים בנושא זיז בוויקישיתוף זיז, באתר אנציקלופדיה בריטניקה (באנגלית) מהלך המאמצים בקורה משתנה ותלוי בצורת ההעמסה של הקורה ובסוגי סמכיה. למידע נוסף ראו בערכים קורה וכפיפה.
זיז

האם התכוונתם ל... זיז (מבנה) – קורה המחוברת למבנה בצידה האחד בלבד. זיז (מיתולוגיה) – שם של עוף ענק במיתולוגיה היהודית. זיז (נהר) – נהר באזור תפילאלת במרוקו זיז (אנטומיה) – בליטה בגוף
מרית

האם התכוונתם ל... כלים מרית (כלי) – כלי המשמש בתחומים שונים, בפרט למריחה ולהחלקת חומרים נוזליים מרית (כלי עבודה) ("שְפַּכְטֶל") – כלי עבודה המוכר בשם שפכטל מרית (כלי מטבח) ("לַקְקָן") – כלי לגריפה והוצאת תכולה מקערות ותבניות, או להחלקה של קרמים עופות מים מרית (סוג) – סוג טקסונומי של עופות מים מתת-משפחת הברווזים המצויים; שמם בעברית, כמו שמם המדעי Spatula, נובע מדמיון צורת מקורם לכלי מרית מרית צפונית – מין טקסונומי מהסוג מרית שיחים מרית (צמח) – סוג טקסונומי של בן שיח מעוצה ממשפחת המורכבים מרית מדברית – מין בסוג מרית הצומח בישראל מריט (פירושונים)
1975 במדע

רשימת אירועים מדעיים עיקריים שהתרחשו ב-1975. 19 באפריל – הודו שיגרה חללית ראשונה (בעזרת הסובייטים) 17 ביולי – טיסה משותפת סויוז-אפולו 20 באוגוסט – שיגור החללית ויקינג 1 לכיוון מאדים 26 באוקטובר – גשושית סובייטית ונרה 9 שידרה נתונים מקרקעית נוגה במשך מספר חודשים 30 בדצמבר – הפעלת טלסקופ בקוטר 6 מ' בברית המועצות. היה הטלסקופ הגדול בעולם עד לשנת 1993 התקדמות בחקר נוגדנים חד-שבטיים פיתוח שיטה לגילוי ריצוף DNA על ידי פרדריק סנגר בניית מצלמה דיגיטלית בחברת קודאק. תחילת עידן המחשב האישי: Altair 8800 (ינואר),ייסוד Homebrew Computer Club, (אפריל), הקמת IMSAI 8080 (נובמבר), ועוד תחילת ייצור מעבד MOS Technology 6502 סטיב ווזניאק מתכנן ובונה את האבטיפוס של מחשב הלוח אפל I 4 באפריל – ביל גייטס ופול אלן מייסדים את חברת מיקרוסופט. חברת נשיונל סמיקונדקטורס מציגה את המעבד PACE, שהיה המיקרו-מעבד 16 סיביות המסחרי הראשון. גילוי חלקיק טאו על ידי מרטין פרל פרס נובל פרס נובל לפיזיקה - אגה בוהר, בן מוטלסון, ג'יימס ריינווטר (Leo James Rainwater) - על גילוי הקשר בין תנועה קולקטיבית ותנועת חלקיקים בגרעין האטום, ופיתוח התאוריה של גרעין האטום בהתבסס על קשר זה פרס נובל לכימיה - ג'ון קורנפורת', ולדימיר פרלוג (Vladimir Prelog) - על מחקריהם בתחום הסטריאוכימיה של תגובות של אנזימים ושל מולקולות ותגובות אורגניות בהתאמה פרס נובל לפיזיולוגיה ורפואה - דייוויד בולטימור, רנאטו דלבקו (Renato Dulbecco), הווארד מרטין טמין - על ההסבר כיצד וירוס מחולל גידול משפיע על החומר הגנטי של התא במנגנון של "שעתוק לאחור" פרס ישראל מרים ברנשטיין-כהן - תיאטרון אהרן ברק - מדעי המשפט שמעון הלקין - ספרות יפה יואל זוסמן - מדעי המשפט הלנה כגן - תרומה מיוחדת לחברה ולמדינה בפעולה קהילתית גולדה מאיר - תרומה מיוחדת לחברה ולמדינה אריה סימון - חינוך פרס טיורינג - אלן ניוול (Allen Newell) והרברט סיימון 17 ביולי – טרנס טאו, מתמטיקאי אמריקאי זכה במדליית פילדס (2006) 12 באוקטובר – בראם כהן, מתכנת מחשבים יהודי-אמריקאי, הידוע בעיקר כמפתח רשת שיתוף הקבצים ביטורנט 14 בנובמבר – מרטין היירר (Martin Hairer), זכה במדליית פילדס (2014) 8 בפברואר – רוברט רובינסון, כימאי אורגני אנגלי, חתן פרס נובל לכימיה לשנת 1947 על מחקריו בתחום פיגמנטים צמחיים (אנתוציאנין) ואלקלואידים (נולד ב-1886) 14 בפברואר – ג'וליאן האקסלי (Julian Huxley), ביולוג בריטי (נולד ב-1887) 31 במרץ – לזלי וייט, אנתרופולוג אמריקאי, מהזרם הנאו-אבולוציוני (נולד ב-1900) 27 ביוני – ג'פרי טיילור, פיזיקאי ומתמטיקאי בריטי, בלט במיוחד בתחומי מכניקת הזורמים ותורת הגלים (נולד ב-1886) 10 בספטמבר – ג'ורג' פג'ט תומסון, פיזיקאי אנגלי, חתן פרס נובל לפיזיקה לשנת 1937 על חלקו בגילוי התכונות הגליות של האלקטרון, כפי שהן באות לידי ביטוי בתופעות של עקיפה (נולד ב-1892) 25 בספטמבר – יהושע בר-הלל, פילוסוף ישראלי נודע בעיקר במחקרו החלוצי בתחום תרגום באמצעות מכונה, עסק גם ביסודות המתמטיקה ובבלשנות (נולד ב-1915) 30 באוקטובר – גוסטב הרץ, פיזיקאי גרמני ממוצא יהודי, חתן פרס נובל לפיזיקה בשנת 1925, על חלקו בגילוי החוקים השולטים בפגיעתו של אלקטרון באטום (נולד ב-1887) 5 בנובמבר – אדוארד טייטום, ביוכימאי אמריקאי חתן פרס נובל לפיזיולוגיה או לרפואה על חלקו בגילוי תפקיד הגנים בניהול תהליכים ביוכימאים בתא (נולד ב-1909) 18 בדצמבר – תאודוסיוס דובז'נסקי, גנטיקאי וביולוג אבולוציוני רוסי, סובייטי ואמריקאי, תרם תרומה מרכזית לעיצוב הסינתזה האבולוציונית המודרנית (נולד ב-1900) מדיה וקבצים בנושא 1975 במדע בוויקישיתוף ערך זה הוא קצרמר בנושא מדעים. אתם מוזמנים לתרום לוויקיפדיה ולהרחיב אותו.
בלווה פליין

בלווה פליין (אנגלית: Belva Plain; ‏9 באוקטובר 1915 – 12 באוקטובר 2010) הייתה סופרת רבי מכר יהודייה-אמריקאית. פליין נולדה בשם בלווה אופנברג בניו יורק שם גדלה כדור שלישי למשפחה יהודית. היא למדה בברנארד קולג' וסיימה עם תואר בהיסטוריה. לפני שהחלה בפרסום ספרים, כתבה סיפורים קצרים למגזינים, כשבמקביל גידלה את שלושת ילדיה. רומנה הראשון נקרא "ירוק עד" ויצא לאור בשנת 1978, בגיל 63. "ירוק עד" היה לרב-מכר, שהה במצעד רבי המכר של הניו יורק טיימס במשך 41 שבועות, ועליו בוססה מיני סדרה. פליין לא השתמשה במחשב, ואת כל ספריה כתבה בכתב יד על דפדפת. עד היום נמכרו ברחבי העולם למעלה מ-30 מיליון עותקים מ-22 ספריה, אשר תורגמו ל-22 שפות, בהן עברית. פליין הייתה נשואה במשך 41 שנים לבעלה, אירווינג פליין, עד למותו בשנת 1982. "ירוק עד" (1978) "רוחות גורל" (1980) "גן עדן בוער" (1982) "קרסנט סיטי" (עיר חצי הסהר) (1984) "גביע הזהב" (1986) "הנשים של פול" (1988) "ברכות" (1989) "קציר" (1990) "אוצרות חן" (1992) "לחישות" (1993) "זריחה" (1994) "הקרוסלה" (1995) "הבטחות" (1996) "סודיות" (1997) "השיבה הביתה" (1997) "מורשת השתיקה" (1998) "יד הגורל" (1999) "לאחר האש" (2000) "במבט לאחור" (2001) "בית אביה" (2002) "מראה הכוכבים" (2003) "על פרשת דרכים" (2004) אתר האינטרנט הרשמי של בלווה פליין בלווה פליין, ברשת החברתית Goodreads בלווה פליין, באתר "Find a Grave" (באנגלית) בלווה פליין (1915-2010), דף שער בספרייה הלאומית ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
טונגרירו

הר טונגרירו (באנגלית: Mount Tongariro, מילולית במאורית: "פרץ רוח דרומית") הוא הר געש מורכב פעיל הנמצא במרכז האי הצפוני של ניו זילנד, כ-20 ק"מ דרומית לאגם טאופו. טונגרירו מתנשא לגובה של 1,978 מטרים מעל פני הים. הר הגעש טונגרירו נמצא בסמוך להרי הגעש רואפהו ונגאורוהו, וביחד הם מהווים את הפארק הלאומי טונגרירו, שהוכרז ב-1990 על ידי ארגון אונסק"ו כאתר מורשת עולמית. הר הגעש טונגרירו מורכב מלפחות 12 חרוטים געשיים שונים. הוא התפרץ לראשונה לפני כ-260,000 שנים, והתפרצותו האחרונה התרחשה בשנת 2012. חלק מלועות ההתפוצצות התמלאו במים כדי ליצור אגמי לוע. כמה שבועות לפני ההתפרצות חלה עלייה בפעילות הסייסמית בסביבת הר הגעש – שהיה רדום במשך 115 שנים, אך לא היו סימנים נוספים שיצביעו על התפרצות קרבה דוגמת רעשים פתאומיים. ההתפרצות הפריאטית החלה ב-6 באוגוסט לקראת חצות ונמשכה כ-30 דקות, ולאחריה נרשמה פעילות סייסמית ערה שנמשכה 15 - 20 דקות. ההתפרצות שילחה עמוד התפרצות לגובה של 7 ק"מ ופצצות געשיות למרחק של קילומטר. האפר הגעשי שנפלט בהתפרצות נע למרחק של 200 ק"מ לעבר עיר הנמל נפייר במערב האי הצפוני, ולווה בריח עז של גופרית. כתוצאה מכך ביטלה אייר ניו זילנד טיסות שמסלוליהן עוברים בסמיכות להר הגעש ובכיוון התפזרות האפר. ההתפרצות החלה בלוע טה מארי (Te Mari). עדי ראייה דיווחו על פעירת שלושה לועות חדשים. מדיה וקבצים בנושא טונגרירו בוויקישיתוף יפה כפיר, ‏טרק טונגרירו קרוסינג - אשה אחת לבד, באתר GoTravel אתר Global Volcanism Program Scientists work to determine cause of eruption ידיעה ב-nzherald.co.nz דיווח באתר tvnz.co.nz ידיעה באתר volcano discovery
טבעת קייזר-פליישר

טבעת קייזר פליישר היא טבעת בצבע זהוב-חום בהיר, המקיפה את קרנית העין ברוב החולים במחלת וילסון. הטבעת נקראת על שמם של קייזר ופליישר, שזיהו ב-1902 טבעות בהירות המקיפות את קרנית העין בחולים שהיה חשד שחלו בטרשת נפוצה. פליישר היה הראשון שזיהה שלושה תסמינים עתידיים (החמרה נוירולוגית, שחמת הכבד וטבעות סביב הקרנית) של מה שנקרא מאוחר יותר "מחלת וילסון", על שם הנוירולוג סמואל איי. קיי. וילסון, שגילה רעלן של המחלה בכבד, בשנת 1912. הטבעות, המכילות הצטברות של משקע נחושת, עוטפות את קרנית העין ונמצאות בין הקרנית לשכבה הסיבית הלבנה של העין (לובן העין), ברקמת החיבור הבין-תאי ושכבת תאי הציפוי של הקרנית (נקרא גם ממברנת דסמה, על שם הפיזיקאי והרופא הצרפתי, ז'אן דסמה). העובי הכולל של הטבעות הוא בין 3 מיקרומטר בילדות, לבין 8 עד 10 מיקרומטר בבגרות. הצטברות הנחושת בעין נראית בתחילה כסהר ולאחר מכן מתפתחת לכדי מעגל הסובב את הקרנית. בשלב הראשון ניתנות הטבעות לגילוי רק באמצעות מנורת סדק (מכשיר הנותן תמונה מוגדלת של העין וחלקיה), הנמצאת בשימוש אופטומטריסטים ורופאי עיניים. בשלבים המאוחרים ניתן לראות את הטבעות גם בעין בלתי מזוינת. טבעות קייזר-פליישר הן אחד התסמינים של מחלת וילסון, המתרחשת עקב פעילות לא תקינה של הכבד בטיפול בנחושת, וגורמת להצטברות נחושת ברקמות בגוף. המחלה מאופיינת בהתנוונות מוחית, בשחמת הכבד, בטחול מוגדל, בתזוזות לא רצוניות, בהיפוטוניה (מתח שרירים נמוך - טונוס חלש), בהפרעות נפשיות ובקשיי בליעה. הטבעות מופיעות גם במקרה של הרעלת נחושת בגוף, שהסימפטומים שלה הם אנמיה, פגיעה בכבד ובכליות ותסמיני מחלת וילסון. הרעלת נחושת חמורה תאופיין בנוסף בבחילות, בהקאות ובנזקים חמורים לכבד, שיכולים להביא למוות. כ-95% מכלל חולי וילסון שמראים תסמינים נוירולוגיים למחלה, יהיו בעלי טבעות קייזר-פליישר. כ-65% מחולי וילסון, בעלי סימנים המופיעים בכבד, יהיו בעלי טבעות קייזר-פליישר. הטיפול במחלה הוא על ידי קילציה (הרחקת מתכות מהגוף, ביניהן נחושת) וטיפול באבץ. הטיפול עשוי לגרום לטשטוש ולעיתים אף להיעלמות הטבעות עם הזמן. מדיה וקבצים בנושא טבעת קייזר-פליישר בוויקישיתוף תמונה ב - chemgapedia.de תמונה מקורבת ב - columbia.edu של הטבעת בחולה במחלת וילסון תמונה גדולה ב - ikp.unibe.ch על טבעות קייזר-פליישר באגודה הבינלאומית למחלת וילסון
חוברה

חוּבָּרָה (שם מדעי: Chlamydotis) הוא סוג של עופות במשפחת החובתיים, החיה באזור צפון אפריקה ודרום-מערב אסיה באזורים חמימים וצחיחים. זהו סוג קטן יחסית ובו שני מינים, כשבעבר נכללו שניהם כמין אחד. בסוג שני מינים: חוברה מדברית (Chlamydotis macqueenii), המצויה בישראל. חוברה צפון-אפריקאית (Chlamydotis undulata) מדיה וקבצים בנושא חוברה בוויקישיתוף חוברה, באתר ITIS (באנגלית) חוברה, באתר NCBI (באנגלית) חוברה, באתר Animal Diversity Web (באנגלית) חוברה, באתר GBIF (באנגלית)